Chik Mohamad Yusuf bin Sheikh Abdul Rahman

Tan Sri Dato' Haji Chik Mohamad Yusuf bin Sheikh Abdul Rahman atau 'CM Yusuf' merupakan Yang di-Pertua Dewan Rakyat atau Speaker Dewan Negara. Beliau mendapat pingat S.P.M.P., J.P. dan bergelar Dato' Bendahara, Perak. Beliau merupakan tokoh undang-undang dan tokoh korporat.
CM Yusuf dilahirkan pada 3 Mac 1907 dan meninggal dunia pada 26 Jun 1975. Beliau meninggal dunia akibat kemalangan jalan raya .

Keluarga

Bapa CM Yusuf ialah Sheikh Abdul Rahman dan ibunya Mariam Kulop Mohd Yusuff. Bapa saudaranya pernah menjadi Datuk Panglima Kinta.
Chik Mohamad Yusuf berkahwin dengan Toh Puan Zainab. CM Yusuf meninggal dunia pada 26 Jun 1975 dan isterinya meninggal pada 1982. CM Yusuf meninggal dunia ketika berusia 68 tahun .Mereka mempunyai dua orang anak iaitu Ahmad Kamil dan yang sulung Esmee Mahanee. Akhbar Harian Metro pada 1 Mei 2011 melaporkan , Chik Ahmad Kamil (61 tahun) menjadi penagih dadah sejak kematian bapa dan ibunya. Esmee Mahanee juga telah meninggal dunia. Chik Ahmad Kamil akan tidur di kaki lima Jalan CM Yusuf jika teringat-ingat akan wajah bapanya dan beberapa kali ditahan Jabatan Kebajikan Masyarakat kerana bergelandangan di bandar Ipoh.

Pendidikan

CM Yusuf menerima Sarjana Muda Sastera dari Universiti Oxford .

Kerjaya

CM Yusuf berkhidmat sebagai peguam dalam badan perundangan Malaysia.

Politik UMNO

Dalam mesyuarat UMNO pada 1950, CM Yusuf mencadangkan agar cawangan dan bahagian UMNO ditubuhkan di seluruh negara. Dalam mesyuarat UMNO Perak di Kuala Kangsar pada 30 Ogos 1950, membincangkan tentang dasar UMNO berhubung isu kewarganegaraan. Wakil Perak ke Kuala Lumpur ialah Dr Haji Megat Khas dan Encik Abdullah Udi. Turut serta ialah Megat Yunus, Raja Omar bin Raja Ali dan Nasaruddin bin Abdul Rais.

Pada 26 Ogos 1951, Dato Onn Jaafar keluar dari persidangan UMNO kerana cadangan beliau agar UMNO dibuka kepada semua kaum telah ditolak. Ramai pihak yang cuba menahan Onn Jaafar keluar dari UMNO terutama Perwakilan UMNO Perak yang diketuai oleh CM Yusuf. Pada tahun 1951, CM Yusuf bertanding jawatan Presiden UMNO menentang Tunku Abdul Rahman tetapi tewas.(Tun Hussein Onn pernah ditentang oleh Sulaiman Palestin pada 1978 dan 1981 Hussein meletak jawatan).
Pada 25 Disember 1964 beliau dilantik sebagai speaker baru Dewan Rakyat ketika berusia 56 tahun. Perlantikan CM Yusuf telah diusulkan oleh Perdana Menteri Tunku Abdul Rahman dan disokong oleh Dr. Ang Kan Poh seorang anggota Perikatan Teluk Anson. CM Yusuf bukanlah seorang wakil rakyat dan ini memudahkan tugas beliau. Timbalan beliau ialah Dato' Syed Esa Alwee.
Beliau merupakan bekas ahli Majlis Persekutuan Tanah Melayu , sebelum Parlimen ditubuhkan dan sebelum kemerdekaan Tanah Melayu pada tahun 1957 . Beliau juga merupakan Senator dari negeri Perak di Dewan Negara .
Beliau dilantik sebagai Speaker Dewan Rakyat pada 25 November 1964 dan berkhidmat selama hampir sepuluh tahun (1964-1974). Pada 28 Januari 1966 CM Yusuf selaku Speaker Dewan Rakyat (Parlimen) bersama delegasi berkunjung ke Korea Selatan bersama Tun Abdul Razak. Rombongan turut meninjau perjalanan parlimen di Seoul dan diberikan taklimat oleh Speaker RI Sang.
Ketika Peristiwa 13 Mei 1969 berlaku dan parlimen / Dewan Rakyat digantung, beliau masih bertugas sebagai Speaker.
Pada 24 Februari 1971, akhbar The Straits Times melaporkan rumah Speaker CM Yusuf telah dipecah masuk oleh pencuri. Antaranya yang hilang ialah sekotak cerut. Ini adalah kali ke-4 rumahnya dimasuki pencuri. Barangan yang hilang dianggarkan RM300 .
Pada 16 Jun 1973, Menteri Imigresen Australia, Tuan A.J. Grassby telah mengunjungi Speaker Dewan Rakyat, Tan Sri Datuk C.M. Yusof di Bangunan Parlimen, Kuala Lumpur .Turut serta ialah Pesuruhjaya Tinggi Australia ke Malaysia, Tuan A.R. Parsons.

Datok Bendahara Perak

Beliau dianugerahkan gelaran Dato' Bendahara Perak oleh Sultan Perak, Sultan Yussuff Izzuddin Shah dalam tahun 1959 yang membawa gelaran Datuk. Selain itu beliau telah dianugerahkan pingat PMN, SPMP, OBE, JP dan MP.
Sekolah SMK Dato Bendahara CM Yusuf di Tanjung Tualang , Perak siap dibina pada 1965 dinamakan sempena namanya. Sebelum itu sekolah ini bernama SMR Tanjung Tualang dan dirasmikan oleh Menteri Pelajaran ketika itu, Tan Sri Mohamed Khir Johari pada Mac 1969.
Sultan Perak juga berkenan menamakan dua batang jalan raya di Ipoh sebagai Jalan CM Yusuf dan Bulatan CM Yusuf.